**როგორ, როდის, საიდან...**

მე შენთვის წერა არ მომწყინდება,

შენ ჩემი ფიქრის კითხვა და სმენა,

შენზე რომ ვფიქრობ, სული ბრწყინდბა,

იძინებს ეჭვი, იღიძებს რწმენა.

და მიკვირს -

როგორ,

როდის,

საიდან

გამაჭაბუკა შენმა ზმანებამ.

და ვიცი, გული ვეღარ აიტანს

ახალ გაზაფხულს და ამწვანებას.

აჰა, მიიღე ეს ერთი ლექსიც,

ნაფიქრი ღამით, ნაწერი დილით,

დაღლილი გულის ამონაკვნესი,

დიდი ოცნების პატარა ჩრდილი.

. . .

მაგრამ სიკვდილი სჯობს

გაზაფხულზე,

და ეს სიგიჟე მამშვიდებს ზოგჯერ,

ამ განსცდელსაც ღიმილით

ვუმზერ...

კვლავ დაღამდება და კიდევ მოგწერ.

1964 წ.